CELEX: C2006/261/22
Language: et
Date: 2006-10-28 00:00:00
Title: Kohtuasi C-338/06: 4. augustil 2006 esitatud hagi — Euroopa Ühenduste Komisjon versus Hispaania Kuningriik

28.10.2006   
            
            
               ET
            
            
               Euroopa Liidu Teataja
            
            
               C 261/12
            
         4. augustil 2006 esitatud hagi — Euroopa Ühenduste Komisjon versus Hispaania Kuningriik
   (Kohtuasi C-338/06)
   (2006/C 261/22)
   Kohtumenetluse keel: hispaania
   Pooled
   
      Hageja: Euroopa Ühenduste Komisjon (esindajad: G. Braun ja R. Vidal Puig)
   
      Kostjad: Hispaania Kuningriik
   Hageja nõuded
   
               —
            
            
               Tuvastada, et kuna Hispaania Kuningriik ei ole nõukogu 13. detsembri 1976. aasta direktiivi 77/91/EMÜ (1) tagatiste kooskõlastamise kohta, mida liikmesriigid äriühingu liikmete ja kolmandate isikute huvide kaitseks EMÜ asutamislepingu artikli 58 teises lõigus tähendatud äriühingutelt nõuavad seoses aktsiaseltside asutamise ning nende kapitali säilitamise ja muutmisega, et muuta sellised tagatised ühenduse kõigis osades võrdväärseteks, nõuetekohaselt üle võtnud, on nimetatud liikmesriik rikkunud sellest direktiivist tulenevaid kohustusi, eeskätt kohustusi, mis tulenevad selle:
               
                           (1)
                        
                        
                           artiklist 42 koostoimes artikli 29 lõigetega 1 ja 4, lubades aktsionäride üldkoosolekul kinnitada aktsiate väljalaskmine ilma eesõiguseta märkida aktsiaid õiglasest hinnast madalama hinnaga;
                        
                     
                           (2)
                        
                        
                           artikli 29 lõikest 1, andes kapitali rahalise tasu eest suurendamise puhul aktsiate märkimise eesõiguse mitte üksnes aktsionäridele, vaid ka vahetusvõlakirjade omanikele;
                        
                     
                           (3)
                        
                        
                           artikli 29 lõikest 6 koostoimes artikli 29 lõikega 1, andes vahetusvõlakirjade märkimise eesõiguse mitte üksnes aktsionäridele, vaid ka varasemate väljalaskmistega seonduvate vahetusvõlakirjade omanikele;
                        
                     
                           (4)
                        
                        
                           artikli 29 lõikest 6 koostoimes artikli 29 lõikega 4, jättes sätestamata selle, et aktsionäride üldkoosolek võib otsustada välistada vahetusvõlakirjade märkimise eesõiguse.
                        
                     
         
               —
            
            
               Mõista kohtukulud välja Hispaania Kuningriigilt.
            
         Väited ja peamised argumendid
   Komisjon leiab, et 22. detsembri 1989. aasta kuninga seadusandliku dekreedi 1564/1989, millega kinnitatakse osaühingute seaduse (LSA) muudetud redaktsioon, artiklitega 158, 159 ja 293 ei võeta direktiivi 77/91/EMÜ nõuetekohaselt üle järgmistel põhjendustel:
   
               (1)
            
            
               LSA artikli 159 lõike 1 punkti c teine lõik on vastuolus direktiivi 77/91/EMÜ artikliga 42 koostoimes artikli 29 lõigetega 1 ja 4, kuna see lubab aktsionäride üldkoosolekul kinnitada uute aktsiate väljalaskmise ilma eesõiguseta märkida aktsiaid turuhinnast madalama hinnaga;
            
         
               (2)
            
            
               LSA artikli 158 lõige 1 on vastuolus direktiivi 77/91/EMÜ artikli 29 lõikega 1, kuna see annab kapitali rahalise tasu eest suurendamise puhul aktsiate märkimise eesõiguse mitte üksnes aktsionäridele, vaid ka vahetusvõlakirjade omanikele;
            
         
               (3)
            
            
               LSA artikli 158 lõige on vastuolus direktiivi 77/91/EMÜ artikli 29 lõikega 6 koostoimes artikli 29 lõikega 1, kuna see annab vahetusvõlakirjade märkimise eesõiguse mitte üksnes aktsionäridele, vaid ka varasemate väljalaskmistega seonduvate vahetusvõlakirjade omanikele;
            
         
               (4)
            
            
               LSA artikli 293 lõige 2 on vastuolus direktiivi 77/91/EMÜ artikli 29 lõikega 6 koostoimes artikli 29 lõikega 4, kuna selles on jäetud sätestamata, et aktsionäride üldkoosolek võib otsustada välistada vahetusvõlakirjade märkimise eesõiguse.
            
         
      (1)  EÜT L 26, 31.1.1977, lk 1; ELT eriväljaanne 17/01, lk 8.